KÖRNYEZETVÉDELEM záróvizsga tárgy tematika
D tanterv

A hulladékgazdálkodással kapcsolatos alapelvek, hulladékpiramis, a hulladékártalmatlanítás lehetőségei. Az e-hulladékok típusai, a berendezésekből eltávolítandó anyagok, hasznosítható és veszélyes komponensek. A biomassza szerepe, fajtái, a biogáz előállításának folyamata, az energetikai növények tulajdonságai. 
Mi a geotermikus energia és a geotermikus gradiens fogalma? Ismertesse a magyarországi geotermikus adottságokat! Hogyan működik a hőszivattyú? Ismertesse a típusait! 
A szélerőművek típusai, előnyök, hátrányok, működési elvek. Mitől függ a kivehető teljesítmény? Magyarországi helyzet, lehetőségek. 
Ismertesse a napsugárzás eredetét és tulajdonságait, az AMm fogalmát! Mi a fotovoltaikus hatás? Szemléltesse ezt egy félvezetőeszköz energiasáv-diagramján! Mit tud Si-alapú napelemekről (kristályszerkezet, energiasáv-szerkezet)? Ismertesse a kristályos és polikristályos napelemek technológiáját, különös tekintettel a különbségekre! Hogyan csökkenthető a homlokoldali és a hátoldali rekombináció? Ezen napelemek esetében milyen kontaktálási eljárásokat ismer? Ismertesse az abszorpciós képesség és a sávszerkezet kapcsolatát! Ismertesse a vékonyréteg napelemek felépítését (ablakanyag, abszorber réteg) és működését! Ismertesse az amorf-Si sávstruktúráját! Ismertesse a pin és tandem napelem működését! Mit tud ezen napelemek technológiájáról? Mit tud a nagy-hatásfokú (GaAs-alapú) napelemekről? Ismertesse a működésüket és a technológiájukat! Milyen különleges napelemeket (polimer, elektrokémiai stb.) ismer és mit tud róluk? Ismertesse a napelem-alkalmazások és a napelem-fajták kapcsolatát! Ismertesse egy szigetüzemű és egy hálózatra termelő napelemes rendszer elemeit! Ismertesse a napelemtelepítés műszaki és egyéb szempontjait! Ismertesse a napkollektorok működését és típusait (sík, heatpipe, U-pipe, vákuumcsöves stb.)! Ismertesse installálásuk szempontjait! 
A zaj fogalma, hatásai, hangnyomás, hangnyomásszint, zajcsökkentési lehetőségek, a transzformátorok zaja. 
Melyek a fényszennyezés okai, következményei és elhárításának lehetőségei? Melyek a talaj elemei, a mechanikai összetétel fő jellemzői, a talajszennyező anyagok típusai? A troposzféra jellemzői, az üvegházhatást fokozó gázok, az üvegházhatás fokozódásának következményei. Eltérés a sztratoszférikus és a troposzférikus ózon keletkezési körülményeiben és hatásában. A levegőszennyező anyagok méret és hatás szerinti csoportosítása. Emisszió, immisszió, transzmisszió. Vízkészletek a világban, a vizek minőségi jellemzői, felszín alatti vizek típusai, vízszennyező anyagok, az ipari vizek típusai. Vízfertőtlenítő megoldások, vízzel terjedő betegségek.Fordított ozmózis. A biodiverzitás fogalma, csökkenésének okai. Őshonos háziállat fajták (példákkal), benszülött-endemikus növényfajták (példákkal). A fotoszintézis kiinduló anyagai, jelentősége. Az integrált irányítási rendszerek jellemzői, típusai, előnyei, lehetséges elemei.